Document ID: 32012D0187

IZVEDBENI SKLEP KOMISIJE
z dne 4. aprila 2012
o spremembi Odločbe 2001/861/ES glede novalurona
(notificirano pod dokumentarno številko C(2012) 2164)
(Besedilo velja za EGP)
(2012/187/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet (1) in zlasti člena 6(3) Direktive,
ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (2) ter zlasti člena 80(1)(a) Uredbe,
ob upoštevanju naslednjega:
(1)
V skladu s členom 80(1)(a) Uredbe (ES) št. 1107/2009 se za aktivne snovi, za katere je bila sprejeta odločitev v skladu s členom 6(3) Direktive 91/414/EGS pred 14. junijem 2011, še naprej uporablja Direktiva 91/414/EGS.
(2)
V skladu s členom 6(2) Direktive 91/414/EGS je Združeno kraljestvo 29. marca 2001 prejelo zahtevek družbe Makhteshim Agan Ltd. za vključitev novalurona kot aktivne snovi v Prilogo I k Direktivi 91/414/EGS.
(3)
Z Odločbo Komisije 2001/861/ES (3) je bilo potrjeno, da se je po predhodnem pregledu dokumentacija štela za „popolno“ in da se je lahko štelo, da načeloma izpolnjuje zahteve po podatkih in informacijah iz prilog II in III k Direktivi 91/414/EGS.
(4)
Zato so države članice v skladu s členom 8(1) Direktive 91/414/EGS dobile možnost, da za začetno obdobje treh let izdajo začasne registracije za fitofarmacevtska sredstva, ki vsebujejo novaluron. Navedeno začetno obdobje treh let se lahko začne kadar koli, ko je zahtevek ocenjen.
(5)
V skladu z drugim stavkom tretjega pododstavka člena 11(6) Uredbe Komisije (EU) št. 188/2011 z dne 25. februarja 2011 o podrobnih pravilih za izvajanje Direktive Sveta 91/414/EGS glede postopka za oceno aktivnih snovi, ki niso bile v prometu dve leti po dnevu notifikacije navedene direktive (4), je Evropska agencija za varnost hrane (v nadaljnjem besedilu: Agencija) 16. junija 2011 zaprosila državo članico poročevalko, da od vlagatelja zahteva dodatne informacije.
(6)
Vlagatelj je z dopisom z dne 29. februarja 2012 obvestil Združeno kraljestvo, Agencijo in Komisijo, da ne namerava več podpirati ocenjevanja niti poslati dodatnih informacij. Z istim dopisom je vlagatelj tudi umaknil svoj zahtevek. Ker dodatne informacije, ki jih je zahtevala Agencija, niso bile predložene, se dokumentacija ne more več šteti za popolno.
(7)
Odločbo 2001/861/ES bi bilo zato treba ustrezno spremeniti.
(8)
Posledično bi bilo treba preklicati obstoječe začasne registracije, odobriti pa ne bi smeli nobenih novih.
(9)
Za fitofarmacevtska sredstva, ki vsebujejo novaluron in pri katerih države članice odobrijo prehodno obdobje v skladu s členom 4(6) Direktive 91/414/EGS, naj bi to obdobje poteklo najpozneje eno leto po preklicu ustrezne registracije.
(10)
Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Priloga k Odločbi 2001/861/ES se nadomesti z besedilom iz Priloge k temu sklepu.
Člen 2
Države članice zagotovijo, da:
(a)
se registracije za fitofarmacevtska sredstva, ki vsebujejo novaluron, prekličejo do 3. oktobra 2012;
(b)
se od datuma objave tega sklepa nobene registracije fitofarmacevtskih sredstev, ki vsebujejo novaluron, ne odobrijo ali podaljšajo.
Člen 3
Morebitno prehodno obdobje, ki ga odobrijo države članice v skladu s členom 4(6) Direktive 91/414/EGS, je čim krajše in traja največ do 12 mesecev po preklicu ustrezne registracije.
Člen 4
Ta sklep je naslovljen na države članice.
V Bruslju, 4. aprila 2012

Labels: 3
6